צ'יאקי מוקיי

בצעירותה

צ'יאקי נייטו ( 内藤 千秋) נולדה בטַטֶביאשי, גונמה, ב-5 במאי 1952.
מוקיי סיימה את תיכון קיאו לבנות בטוקיו, בשנת 1971. בשנת 1977 סיימה לימודי רפואה באוניברסיטת קיאו  שבמינאטו, האוניברסיטה הוותיקה ביותר ביפן ; בשנת 1988 סיימה תואר שלישי בפיזיולוגיה, בבית הספר לרפואה באוניברסיטת קיאו והוסמכה ככירורגית לב וכלי דם בשנת 1989.
מוקיי היא חברת האגודה האמריקאית לתעופה אווירית, חברת האגודה היפנית ליישומים במיקרוכבידה, האגודה היפנית לרפואה סביבתית ורפואה תעופתית, חברת האגודה היפנית לכרירוגיית כלי דם.

כרופאה

מוקיי הוסמכה לרפואה ב-1977 והייתה מתמחה בכירורגיה כללית, באוניבסיטת קיאו גיג'וקו דאיגאקו, בין השנים 1977-1978. ב-1978 הצטרפה לצוות הרפואי בבית החולים הכללי שימיזו בשיזואוקה, והייתה חלק מצוות הניתוח בחדר מיון בבית החולים קנאגאווה סאיסייקאי שבמחוז קנאגווה ב-1979.
ב-1980 הייתה מתמחה לניתוח לב בבית החולים האוניברסיטאי באוניברסיטת קיאו.
לאחר מכן עברה להיות חלק מצוות הרפואי לניתוח להמערכת הקרדיווסקולרית בית החולים אצונומיה סאיסייקאי באוצונומיה, במחוז טוצ'יגי (1982), ועם סיום הסבב, בניתוחי כירורגיית כלי דם בבית החולים האוניברסיטאי של אוניברסיטת קיאו בטוקיו ב-1983. כמו כן הפכה לפרופסור חבר במחלקה לכירורגיית כלי דם באוניברסיטה.
מוקיי פרסמה למעלה מ-שישים מאמרים מדעיים מאז 1979.

כאסטרונאוטית

בשנת 1985 מוקיי נבחרה כאחת משלושת המועמדים היפנים להיות מומחי מטען למעבדת הSPACELAB שטסה על טיסת מעבורת החלל STS-47. היא שימשה כגיבוי למומחה המטען למעבדת הNeurolab במהלך משימת המעבורת STS-90
מוקיי צברה למעלה מ־566 שעות של שהייה בחלל. היא טסה לחלל בטיסת מעבורת החלל STS-65 ב-1994 ו - STS-95 ב-1998. היא היפנית הראשונה שטסה בחלל, והאזרח היפני הראשון (משני המינים) לטוס פעמיים לחלל.
בתור אסטרונאוטית של NASDA  (חלק מסוכנות החלל היפנית לפני שהפכה לJAXA) היא הייתה מדען אורח במכון המחקר הביו-רפואי בחלל, במחלקת פיזיולוגיה של הלב וכלי הדם, במרכז החלל ג'ונסון, מ-1987 ל-1988. מוקיי נשארה כמדריכת מחקר במחלקה לניתוח באוניברסיטת ביילור לרפואה , יוסטון, טקסס, משנת 1992 ועד 1998.
בין השנים 1992 ל-1998 היא הייתה פרופסור חבר במחלקה לניתוח של בית הספר לרפואה באוניברסיטת קיאו, בטוקיו, ובשנת 1999 מונתה לדרגת פרופסור אורח של האוניברסיטה.
במהלך משימת מעבורת החלל STS-107, מוקיי הייתה סגנית מדען המשימה. במסגרת תפקיד זה היא הייתה האחראית לתיאום תפעול הניסויים במהלך המשימה.

STS-65

טיסתה הראשונה לחלל של מוקיי הייתה בטיסת מעבורת החלל קולומביה STS-65 בין התאריכים 8-23 ביולי 1994.
טיסה זו הייתה הטיסה השנייה של מעבדת המיקרו-כבידה הבינלאומית (IML-2) . המשימה כללה 82 ניסויים של מדעי החיים (ניסויים אודות גוף האדם, ביולוגיה בחלל, השפעות קרינה, וBioprocessing) וניסויים של התנהגות חומרים במיקרוכבידה (הנדסת חומרים, התנהגות נוזלים בחלל ומחקר על סביבת בחוסר כבידה ופעולות נגד).
משימת IML-2 נועדה להיות משימה עם שהות ארוכה מכרגיל כדי להתעמק בניסויים רפואיים הקשורים למערכת הלב וכלי הדם, האוטונומית, מערכת העצבים, השפעה על העצמות ועל חילוף החומרים בשרירים .
במהלך המשימה, המשימה השלימה 236 הקפות של כדור הארץ, במשך 353 שעות ו-55 דקות.

לאחר הטיסות לחלל

ב-1 באוקטובר 2003, NASDA אוחדה עם ארגון ISAS  (המכון למדעי תעופה וחלל) ו NAL  (המעבדה הלאומית לתעופה של יפן) ליצור את JAXA, הסוכנות היפנית לחקר החלל.
בין השנים 2004-2007 מוקיי הייתה מרצה אורחת באוניברסיטת החלל הבינלאומית.
מוקיי עברה לעבוד בסוכנות החלל היפנית החל מ-2007, והייתה ראש המשרד למחקר ביורפואי בחלל, משרד האסטרונאוטים והמחלקה לאדם בחלל. מ-2011 היא הייתה יועצת בחירה למנכ"ל סוכנות החלל היפנית, והחל מ-2012 היא ראש המרכז לרפואה בחלל ומחקר על גוף האדם בחלל.(J-CASMHR)
במרץ 2015, מונתה להיות סגן הנשיא של אוניברסיטת טוקיו למדע. ומשמשת יועצת טכנית לסוכנות החלל היפנית. החל מיוני 2015 היא חברת דירקטוריון של Fujitsu ומינואר 2016 נמצאת בהנהלה של Kao Corporation .